
Előterjesztés Zalakaros Város Önkormányzat Képviselőtestülete 2024. február 22-i ülésére

Napirend címe: Műszaki ellenőri ajánlatok elbírálása – Park u. útfelújítás, Panoráma út felújítás

Előterjesztést készítette: Bognár Ottó Péter településüzemeltetési, hatósági és közbiztonsági referens 

Tisztelt Képviselőtestület!

Zalakaros Város Önkormányzat 2024. évi útfelújítási terveiben szerepel a Zalakaros, Panoráma út mintegy 80 méteres szakaszának (Termál út – Sport utca közötti), valamint a Zalakaros, Park utca mintegy 250 méteres szakaszának (Petőfi utca – Zalagyöngye utca közötti) felújítása. A felújítás nem engedély-, illetve tervköteles, azonban a műszaki tartalom meghatározásához és az építésre vonatkozó jogszabályok alapján a megrendelőnek a beruházás során biztosítania kell a műszaki ellenőri feladatokat ellátó szakember jelenlétét. 

Zalakaros Város Önkormányzat Közbeszerzési Szabályzata értelmében a bruttó 200.000,- Ft értéket meghaladó értékű, de a bruttó 2.000.000,- Ft-ot el nem érő értékű beszerzéseknél az ajánlattételre felhívni tervezett gazdasági szereplőkről, valamint a megküldésre kerülő felhívás tartalmáról a polgármester dönt. A rendelkezés alapján Ajánlattételi Felhívás került kiküldésre 6 db műszaki ellenőrzésre jogosult  gazdasági szereplő részére. A meghatározott ajánlattételi határidő lejártáig, azaz 2024. február 13-án 11.00 óráig  4 db ajánlat került a pályázati felhívásnak megfelelően e-mail útján beküldésre, illetve 1 fő jelezte, hogy kapacitás hiány miatt nem kíván ajánlatot benyújtani.

A pályázat elbírálásához a bontási eljárás során a mellékelt Bontási jegyzőkönyvben foglaltak kerültek megállapításra és ismertetésre.


Határozati javaslat:

Zalakaros Város Önkormányzat Képviselőtestülete

1. [bookmark: _Hlk151972775][bookmark: _Hlk158734059][bookmark: _Hlk158105421]Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „Műszaki ellenőrzési feladatok ellátása Zalakaros településen” tárgyú ajánlattételi eljárásban a Czinder Attila e.v. (8943 Csatár, Széchenyi István u. 25.), a Road Watch One Kft. (8960 Lenti, Tompa M. u. 23.), az Imre András e.v. (8800 Nagykanizsa, Városkapu krt. 7. A. lph. 3. em. 13. ajtó) és a ZALA WEST-PLAN Bt. (8900 Zalaegerszeg, Bíró Márton u. 43-49/C.) által határidőn belül benyújtott ajánlatokat érvényesnek, az ajánlattételi eljárást eredményesnek nyilvánítja. 
2. Nyertes ajánlattevőként a 
· „Zalakaros, Panoráma út mintegy 80 méteres szakaszának (Termál út – Sport utca közötti) felújítása érdekében az ajánlattételi eljárásban a műszaki tartalom meghatározásában való közreműködés, illetve a kivitelezés műszaki ellenőrzése” részfeladat esetében Czinder Attila egyéni vállalkozót (8943 Csatár, Széchenyi István u. 25.) hirdeti ki 170.000,- Ft ajánlati árral
· „Zalakaros, Park utca mintegy 250 méteres szakaszának (Petőfi utca – Zalagyöngye utca közötti) felújítása érdekében az ajánlattételi eljárásban a műszaki tartalom meghatározásában való közreműködés, illetve a kivitelezés műszaki ellenőrzése” részfeladat esetében Czinder Attila egyéni vállalkozót (8943 Csatár, Széchenyi István u. 25.) hirdeti ki 230.000,- Ft ajánlati árral.
3. Felhatalmazza a Polgármestert a vállalkozói szerződés aláírására. 
4. A vállalkozói díj pénzügyi fedezetét bruttó 400.000, - Ft összegben Zalakaros Város Önkormányzat 2024. évi költségvetésében biztosítja.

Határidő:            3. pont - 2024. február 26 . 
Felelős:               Novák Ferenc polgármester


Zalakaros 2024. február 13.
										Novák Ferenc 
								 		polgármester
